# Ziņojums par Vidzemes plānošanas reģiona atzinumos norādīto iebildumu un priekšlikumu ņemšanu vērā Valmieras novada ilgtspējīgas attīstības stratēģijas 2022. - 2038. gadam redakcijā 2.1 un Valmieras novada attīstības programmas 2022. - 2028. gadam redakcijā 2.1

Apzīmējumi:

|  |  |  |
| --- | --- | --- |
| APSL – Attīstības plānošanas sistēmas likumsAP – Attīstības programma – Valmieras novada attīstības programma 2022. 2028. gadamIAS – Stratēģija – Valmieras novada ilgtspējīgas attīstības stratēģija 2022. 2038. gadam | Latvija 2030 vai LIAS 2030 – Latvijas ilgtspējīgas attīstības stratēģija 2030. gadamLRTK – Latvijas Rūpniecības un tirdzniecības kamera MKN – Ministru kabineta noteikumi | TAPL – Teritorijas attīstības plānošanas likumsVARAM – Vides aizsardzības un reģionālās attīstības ministrijaVPR – Vidzemes plānošanas reģions |

# Stratēģija

| Vidzemes plānošanas reģiona kritēriju izpildes vērtējums | Valmieras novada pašvaldības skaidrojums par ņemšanu vērā Stratēģijas redakcijā 2.1 |
| --- | --- |
| Nr. atzinumā | Plānošanas dokuments | Normatīvais akts | Atzīme par izpildi(jā / nē) | Vidzemes plānošanas reģionakomentārs |
| **Pašvaldības ilgtspējīgas attīstības stratēģija (turpmāk – IAS) ir izstrādāta atbilstoši noteiktajai attīstības plānošanas sistēmai** (Attīstības plānošanas sistēmas likuma 8. pants un 9.panta 4.daļa, Teritorijas attīstības plānošanas likuma 5.pants, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 18.punkts) |  |
| 1.1. | *IAS ir izstrādāta/aktualizēta ilgtermiņam (līdz 25 gadiem)* | *APSL 8.pants* | jā | *IAS termiņš noteikt no 2022. gadam līdz 2038. gadam.* ***Attīstības plānošanas sistēmas likuma 9. panta 4. daļa nosaka, ka pašvaldību IAS hierarhiski pakārtojas reģionālā (šobrīd spēkā VPR IAS 2030) un nacionālā (šobrīd spēkā LIAS 2030) līmeņa attīstības plānošanas dokumentiem. Ņemot vērā to, ka VPR un Latvijas līmenī spēkā esošie ilgtermiņa stratēģiskie uzstādījumi ir izvirzīti līdz 2030. gadam un pēc 2030. gada var tikt koriģēti, bet pēc ATR jaunizveidotajiem novadiem ir jāizveido jaunas ilgtspējīgas attīstības stratēģijas, tajā pašā laikā ievērojot ilgtermiņa dokumentu periodiskumu, VARAM un Valsts kontroles revīzija rekomendē pašvaldību IAS darbības termiņu noteikt ne ilgāk kā līdz 2035. gadam – vai 2 attīstības programmu termiņu garumā. Atkārtoti lūdzam izvērtēt šis rekomendācijas piemērošanu IAS.*** ***4. lpp. lūdzam precizēt, kurā gadā veikta iedzīvotāju aptauja un kādu teritoriju tā pārklāja.*** | VPR atzīme ir “jā”. Valmieras novada pašvaldību nav pārskatījusi IAS darbības termiņu.Latvijā jau ir vairākas iniciatīvas redzējuma izstrādāšanai pēc 2030. gada – VAS “Latvijas Valsts ceļi” stratēģija 2040. gadam, Latvija 2070 (<https://latvija2070.lv/>) un LRTK vīzija 2070 (<https://www.valmierasnovads.lv/content/uploads/2021/11/Vizija-Latvija-2070.pdf>).IAS 4.lapā papildināts iedzīvotāju aptaujas veikšanas gads. Vairāk informācijas par iedzīvotāju aptauju ir Esošās situācijas raksturojumā, tostarp teritorija – Valmieras novads. |
| 1.2. | *IAS ir izstrādāta/aktualizēta, ievērojot hierarhiski augstāka nacionāla līmeņa attīstības plānošanas dokumentā - Latvijas ilgtspējīgas attīstības stratēģijā 2030. gadam noteiktos ilgtermiņa attīstības mērķus un prioritātes* | *APSL 9.panta 4.daļa;**TAPL 5.pants;**MKN 628 18.punkts* | *Jā*  | *IAS iekļauta Valmieras novada un Latvijas ilgtermiņa stratēģisko uzstādījumu atbilstības analīze.* ***Lai veidotu konsekventu dokumenta struktūru, lūdzam šo sadaļu pārcelt pēc Stratēģiskās daļas, tādējādi vispirms iepazīstinot ar stratēģiskajiem uzstādījumiem un pēc tam to atbilstību hierarhiski augstākiem attīstības plānošanas dokumentiem.*** | VPR atzīme ir “jā”.Rekomendācija IAS redakcijā 2.1 nav ņemta vērā. IAS struktūra veidota tā, lai vispirms parādītu hierarhiski augstākos uzstādījumus un tad vienkopus izklāstītu Valmieras novada stratēģiskos uzstādījumus, tos tālāk detalizējot līdz telpiskās attīstības perspektīvai. |
| *1.3.* | *IAS ir izstrādāta/aktualizēta saskaņā ar Vidzemes plānošanas reģiona teritorijas attīstības plānošanas dokumentos noteiktajiem ilgtermiņa attīstības mērķiem un prioritātēm* | *APSL 9.panta 4.daļa;**TAPL 5.pants;**MKN 628 18.punkts* | *Jā*  | *IAS iekļauta Valmieras novada un VPR ilgtermiņa stratēģisko uzstādījumu atbilstības analīze.* ***Lai veidotu konsekventu dokumenta struktūru lūdzam šo sadaļu pārcelt pēc Stratēģiskās daļas (skatīt kritērija 1.2. komentāru).******9. lpp. iekļautajā tabulā lūdzam neatsaukties uz VPR AP 2022-2027 (IAS norādīts neprecīzs darbības termiņš 2021-2027), jo attīstības programma hierarhiski pakārtojas zem ilgtspējīgas attīstības stratēģijas.***  | VPR atzīme ir “jā”.Rekomendācija IAS redakcijā 2.1 ir ņemta vērā daļēji.2. nodaļā “Stratēģijas tiesiskais un plānošanas ietvars” ir svītrota tabula par atbilstību Vidzemes plānošanas reģiona attīstības programmai.IAS struktūra veidota tā, lai vispirms parādītu hierarhiski augstākos uzstādījumus un tad vienkopus izklāstītu Valmieras novada stratēģiskos uzstādījumus, tos tālāk detalizējot līdz telpiskās attīstības perspektīvai. |
| 3. | **Stratēģiskā daļa** (Teritorijas attīstības plānošanas likuma 21.panta 1.daļa, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 3.1.nodaļas 19.1.punkts) |  |
| *3.1.* | *Stratēģiskajā daļā ir ietverts ilgtermiņa attīstības redzējums (vīzija), stratēģiskie mērķi un attīstības prioritātes*  | *TAPL 21.panta 1.daļa; MKN 628 19.1.punkts* | *Jā* | ***Atbilstoši VARAM vadlīnijām* *pašvaldību ilgtspējīgas attīstības stratēģiju izstrādei, ir konstatēta neatbilstība stratēģisko uzstādījumu modelī. IAS 3.1. nodaļā izvirzīts īss un kodolīgs stratēģiskais mērķis. Sekojoši 3.2. nodaļā 2 lpp. garumā tiek definēta vīzija (stratēģiskās plānošanas praksē vīzija ir lakonisks ilgtermiņa nākotnes redzējums, līdz ar to IAS definētā vīzija ir drīzāk vērtējama kā vīzijas apraksts).******Saskaņā ar VARAM vadlīnijām, stratēģiskie mērķi ir koncentrēts politisku uzstādījumu kopums, kas vērsts uz vīzijas sasniegšanu.******Stratēģiskajiem mērķiem ir jāatbilst vīzijas uzstādījumiem, tas ir, katrai vīzijas tēmai jābūt nosegtai ar stratēģisko mērķi, līdz ar to stratēģiskie mērķi būtu jāizvirza pēc tam, kad ir nodefinēta vīzija. Lūdzam veikt izmaiņas 3.1. un 3.2. nodaļās atbilstoši stratēģisko uzstādījumu izstrādes pamatprincipiem.*** *3.3. nodaļā “Ilgtermiņa prioritātes” izvirzītas 3 ilgtermiņa prioritātes, kas, mūsuprāt, pēc būtības sekmē izvirzīto stratēģisko mērķi un vīziju,* ***tomēr šobrīd prioritātes nav piesaistītas konkrētiem stratēģiskajiem mērķiem.*** | VPR atzīme ir “jā”.Rekomendācija IAS redakcijā 2.1 ir ņemta vērā. Redakcijā 2.1 ir definēts viens stratēģiskais mērķis.Redakcijā 2.1 ir definēta Vīzija:“*Valmieras novads ir Eiropas mērogā konkurētspējīga ekonomiskās attīstības, zināšanu un sabiedriskās dzīves izcilības teritorija Vidzemē un kaimiņos ar Igauniju.* *Valmieras valstspilsēta - nacionālās nozīmes attīstības centrs, vadošais ekonomikas dzinējspēks Vidzemē, industriālās attīstības, starptautiska un nacionāla mēroga sporta, kultūras, izglītības un inovāciju centrs. Rūjiena – reģionālās nozīmes ekonomiskās attīstības centrs Ziemeļvidzemē. Pilsētu un novada apdzīvoto vietu tīkls piedāvā inovatīvu, videi draudzīgu, līdzsvarotu un viedi pārvaldītu pilsētvidi ar modernu infrastruktūru, pieejamiem un kvalitatīviem mājokļiem un pakalpojumiem.* *Valmieras novads piesaista ģimenes, darošus cilvēkus un uzņēmumus, veicina nodarbinātību, augstu ienākumu līmeni un talantu attīstību, demonstrē racionālu un saudzīgu dabas resursu izmantošanu un dabas vides saglabāšanu nākamām paaudzēm*.”Vīzija ir definēta saskaņā ar redakcijas 2.0 vīziju, kas redakcijā 2.1. ir iekļauta nodaļlā “Vīzijas apraksts”. |
| 4.  | **Telpiskās attīstības perspektīva** (Teritorijas attīstības plānošanas likuma 21.panta 2.daļa, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 3.1.nodaļas 20.punkts) |  |
| *4.1.* | *Telpiskās attīstības perspektīvā ir aprakstīta un grafiski attēlota vēlamā teritorijas telpiskā struktūra ietverot galvenās funkcionālās telpas un nozīmīgākos telpiskās struktūras elementus un to ilgtermiņa izmaiņas* | *MKN 628 20. punkts* | *Jā* | *4. nodaļa “Telpiskās attīstības perspektīva”.****Vēršam uzmanību uz VPR IAS definēto attīstības centru funkcionālo tīklu - “Vidzemes trijstūris" (kurā iekļaujas arī Valmiera) un tam pakārtotajām vadlīnijām (VPR IAS 41. lpp.), aicinām izvērtēt un telpiskās attīstības perspektīvas ietvaros izcelt Valmieras novada lomu šī funkcionālā tīkla attīstībā.*** | VPR atzīme ir “jā”.Rekomendācija IAS redakcijā 2.1 ir ņemta vērā. Stratēģijas 4.2. nodaļas “Apdzīvojuma struktūra un novada centri” Vadlīnijās publisko pakalpojumu plānošanai un centru nozīmes stiprināšanai, raksturojot Valmiera novada centrus cita starpā ir definēts:“Nacionālas nozīmes centrs – valstpilsēta Valmiera ir novada administratīvais centrs, Vidzemes pilsētu galvenais balsts, kas piedāvā pilna klāsta daudzveidīgus, tostarp specializētus publiskā sektora pakalpojumus, uzņēmējdarbības atbalsta pakalpojumus, ir izglītības, ražošanas un inovāciju centrs un sabiedriskā transporta mezgls ar daudzveidīgām mobilitātes iespējām. Valmieras valstspilsēta kā nacionālās nozīmes attīstības centrs Vidzemē mijiedarbojas Vidzemes pilsētu funkcionālajā tīklā «Vidzemes trijstūris» (Valmiera – Cēsis – Smiltene).” |
| *4.2.* | *Telpiskās attīstības perspektīvā ir aprakstīta un grafiski attēlota apdzīvojuma struktūra un priekšlikumi attīstības centru izvietojumam* | *TAPL 21.panta 2.daļa; MKN 628 20.1.punkts* | *Jā* | *4.2. nodaļā “Apdzīvojuma struktūra un novada centri” aprakstīta un 8. attēlā grafiski attēlota Valmieras novada apdzīvojuma struktūra un vadlīnijas tās tālākai attīstībai un plānošanai, atbilstoši attīstības centru līmeņiem.**Ņemot vērā IAS 1. redakcijas atzinumā Nr. 2.3/722 sniegtos komentārus, Valmieras pašvaldība Vidzemes plānošanas reģionam (VPR) sniegusi skaidrojumu Brenguļu un Sedas noteikšanai par novada nozīmes attīstības centriem un papildinājusi IAS 2. redakciju.* ***Aicinām detalizētāk iezīmēt potenciāli pieejamos pakalpojumu klāstu dažāda līmeņa attīstības centros.*** | VPR atzīme ir “jā”.Rekomendācija IAS redakcijā 2.1 ir ņemta vērā daļēji. Brenguļi noteikts arī kā piepilsētas centrs. Skatīt. Stratēģijas 4.2. nodaļas Vadlīnijas publisko pakalpojumu plānošanai un centru nozīmes stiprināšanai: “*Savukārt Valmieras piepilsētas areālam – Kocēniem, Mūrmuižai, Kauguriem, Brenguļiem un citiem ciemiem ~10 km Valmieras apkārtnē jāattīstās kā* ***piepilsētas centriem****, kas papildina Valmieras pilsētas jaudu ar mājokļiem un darba vietām (ciemu paplašināšana) un kas ir savienoti ar pilsētu ar ērtu sabiedrisko transportu un autoceļu un mikromobilitātes infrastruktūru*”.Sedai un Strenčiem jau stratēģijas un attīstības programmas ietvaros ir konstatēts potenciāls veidot kopēju attīstības centru. Tomēr, ņemot vērā lauku teritoriju specifiku, to nevar veidot mākslīgi. Attīstības programmā ir iezīmēti vairāki pasākumi, kas palīdzēs stiprināt funkcionālās saites starp abiem centriem – Strenču un Sedas pilsētām, piemēram, veidojot gājēju un velosipēdu infrastruktūru starp pilsētām.Potenciāli pieejamo pakalpojumu klāsts dažādas nozīmes centros ir ietverts Vadlīnijās publisko pakalpojumu plānošanai un centru nozīmes stiprināšanai. Esošie pieejamie pakalpojumi attīstības centros ir iekļauti Esošās situācijas raksturojuma 1.pielikumā. |
| *4.3.* | *Telpiskās attīstības perspektīvā ir aprakstīta un grafiski attēloti galvenie transporta koridori un infrastruktūra, (valsts galvenos un reģionālos autoceļus, dzelzceļus, ostas, lidostas, maģistrālos inženiertīklus un līdzīgus objektus)* | *TAPL 21.panta 2.daļa; MKN 628 20.3.punkts* | *Jā*  |  *4.4. nodaļa “Transporta struktūra un inženiertehniskā infrastruktūra” grafiski attēlota galvenā transporta infrastruktūra, nozīmīgākie sabiedriskā transporta maršruti un tehniskā infrastruktūra. Katrai no iepriekšminētajām sadaļām ir definētas vadlīnijas. VPR pieņem zināšanai Valmieras pašvaldības sniegto skaidrojumu Ziņojumā par Vidzemes plānošanas reģiona atzinumos norādīto iebildumu un priekšlikumu ņemšanu vai neņemšanu vērā Valmieras novada ilgtspējīgas attīstības stratēģijas 2022.- 2038. gadam redakcijā 2.0 un Valmieras novada attīstības programmas 2022.- 2028. gadam redakcijā 2.0.****Esošajā redakcijā nav paskaidrots, kas ir 7. attēlā definētās funkcionālās saites, ar kādu mērķī tās definētas un kāda tām saistība ar 4.4. nodaļā definētajiem autoceļu savienojumiem. Lūdzam precizēt.***  | VPR atzīme ir “jā”.Rekomendācija IAS redakcijā 2.1 ir ņemta vērā daļēji. Stratēģijas 7. attēlā “Valmieras novada telpiskās attīstības perspektīva” ir noteiktas:* Starptautiskas nozīmes funkcionālās saites, piemēram, Rīga – Valmiera – Tartu (EE);
* Nacionālas nozīmes funkcionālās saites, piemēram, Valmiera – Rūjiena – Vīlande (EE);
* Reģionālas nozīmes funkcionālās saites, piemēram, Valka – Rūjiena – Mazsalaca – Staicele.

Līdzīgi kā telpiskās struktūras elementi “Pilsētas, ciemi un to loma pašvaldības pārvaldībā”, arī telpiskās struktūras elementi “Funkcionālās saites” ir detalizēti turpmākajās tematiskajās kartēs. Tā piemēram, nacionālas nozīmes funkcionālā saite “Valmiera – Rūjiena – Vīlande” 10.attēlā “Valmieras novada galvenā transporta infrastruktūra” ir definēta kā “valsts nozīmes autoceļu savienojums”, 11. attēlā – kā “Starptautiskas nozīmes transporta maršruts” un 14. attēlā – kā “Starptautiskas un reģionālas nozīmes tūrisma un pārrobežu ekonomiskās sadarbības koridors”. |
| *4.4.* | *Telpiskās attīstības perspektīvā ir aprakstīta un grafiski attēlota dabas teritoriju telpiskā struktūra,*  | *TAPL 21.panta 2.daļa; MKN 628 20.2.punkts* | *Jā* | *4.3. nodaļa “Dabas teritoriju telpiskā struktūra”.* ***-Ja uz 4.3. nodaļas 9. attēlā norādītajiem publiskajiem ūdeņiem attiecas 4.1. nodaļā “Telpiskās attīstības funkcionālās telpas un elementi” izvirzītās vadlīnijas ūdeņu telpu plānošanai, lūdzam to norādīt 4.3. nodaļā.******-9. att. Rūjiena nav atzīmēta kā apdzīvota teritorija, lūdzam aktualizēt.***  | VPR atzīme ir “jā”.Rekomendācija IAS redakcijā 2.1 ir ņemta vērā daļēji. 4.3. nodaļā “Dabas, kultūras mantojuma un ainavu telpiskā struktūra” ir papildinātas ar norādi, ka vadlīnijas ūdeņu telpu plānošanai ir iekļautas 4.1. nodaļā. Tas darīts, jo 4.3. nodaļas 9. attēlā “Valmieras novada dabas teritoriju un ainavu telpiskā struktūra” attēlotās ūdeņu teritorijas un publiskie ūdeņi kopā veido 4.1. nodaļas Attēlā 7. “Valmieras novada telpiskās attīstības perspektīva” definētās “Ūdeņu telpas”.Novērsta tehniska neprecizitāte 9.attēlā, parādot Rūjienas pilsētu. |
| *4.5.* | *Telpiskās attīstības perspektīvā ir aprakstīta un grafiski attēlotas kultūrvēsturiski nozīmīgās teritorijas un ainaviski vērtīgās teritorijas un citas īpašās teritorijas* | *TAPL 21.panta 2.daļa; MKN 628 20.4.punkts* | *Jā* | ***Tā kā 4.3. nodaļā ir definētas vadlīnijas ne tikai dabas teritorijām, bet arī kultūrvēsturiski nozīmīgām un ainaviski vērtīgām teritorijām, lūdzam precizēt nodaļa virsrakstu, lai tas atbilst dokumenta saturam.*** ***Aicinām 4.3. nodaļas aprakstu, 9. attēlu un tā leģendu papildināt atbilstoši Valmieras pašvaldības sniegtajam skaidrojumam Ziņojumā par Vidzemes plānošanas reģiona atzinumos norādīto iebildumu un priekšlikumu ņemšanu vai neņemšanu vērā Valmieras novada ilgtspējīgas attīstības stratēģijas 2022.- 2038. gadam redakcijā 2.0 un Valmieras novada attīstības programmas 2022.- 2028. gadam redakcijā 2.0.*** | VPR atzīme ir “jā”.Rekomendācija IAS redakcijā 2.1 ir ņemta vērā. Stratēģijas 4.3. nodaļas nosaukums izteikts “Dabas, kultūras mantojuma un ainavu telpiskā struktūra”.4.3.nodaļa ir papildināta, tostarp iekļaujot vadlīnijās: “Valmieras novada teritorijas plānojumā, ja nepieciešams, papildus Ziemeļvidzemes biosfēras rezervāta Ainavu aizsardzības zonām un valsts aizsargājamiem kultūras pieminekļiem, ir jādefinē pašvaldībai kultūrvēsturiski nozīmīgas un ainaviski vērtīgas telpas, nosakot prasības apbūvei un teritoriju izmantošanai.” |
| *4.7.* | *Telpiskās attīstības perspektīvā ir noteiktas teritoriju attīstības vadlīnijas* | *TAPL 21.panta 2.daļa* | *Jā* | *Vadlīnijas definētas katras apakšnodaļas beigās,* ***lai uzlabotu pārskatāmību, lūdzam ievērot visām vadlīnijām vienādu formātu.*** | VPR atzīme ir “jā”.Rekomendācija IAS redakcijā 2.1 ir ņemta vērā. 4.1. nodaļā, vienādojot virsrakstu formātu, ir:Vadlīnijas lauksaimniecības telpu turpmākai plānošanai;Vadlīnijas mežu telpu turpmākai plānošanai;Vadlīnijas ūdeņu telpu plānošanai. |
| *5.* | ***IAS īstenošanas uzraudzība*** *(Teritorijas attīstības plānošanas likuma 12.panta 3.daļa,* |  |
| *5.1.* | *IAS paredzēta kārtība, kādā pašvaldība nodrošina IAS uzraudzību un īstenošanas rezultātu novērtēšanu* | *TAPL 12.panta 3. daļa* | *Jā* | *IAS 5.nodaļā “Ieviešana un uzraudzība” definēti attīstības rādītāji, kurus plānots izmantot IAS īstenošanas uzraudzībā, kā arī atbildīgais par IAS ieviešanas ziņojuma sagatavošanu (Valmieras novada pašvaldības Attīstības pārvalde), tā saturu un biežumu (pirms pašvaldību vēlēšanām un pirms vidēja termiņa plānošanas dokumenta izstrādes).****- Nodaļas sākumā ieviesosies redakcionāla kļūda “Valmieras novada ilgtspējīgas attīstības stratēģijas 2022-2028. gadam..”, lūdzam izlabot IAS termiņu.******-******Vēršam uzmanību uz pašvaldības ilgtermiņa prioritāti IP2 “Pievilcīga dzīves vide un telpa", IAS attīstības rādītājos aicinām iekļaut indikatorus, kas atspoguļo Valmieras novada panākumus virzienā uz*** ***klimatneitralitāti. Ar dažādiem uzraudzības rādītāju piemēriem aicinām iepazīties VPR IAS 2030 (publiskai apspriešanai nodots 03.11.2021) 5.2. nodaļā “Uzraudzība un izvērtēšana”.***  | VPR atzīme ir “jā”.Rekomendācija IAS redakcijā 2.1 ir ņemta vērā daļēji. Termiņš labots: Valmieras novada ilgtspējīgas attīstības stratēģijas 2022-2038. gadam.Iepazīstoties ar VPR IAS 2030 (<http://jauna.vidzeme.lv/upload/VIDZEMES_PLANOSANAS_REGIONA_ILGTSPEJIGAS_ATTISTIBAS_STRATEGIJA.pdf>) 5.2. nodaļā “Uzraudzība un izvērtēšana”, kā arī iepriekš analizējot pieejamos datus par Valmieras novadu, šobrīd nav noteikti ilgtermiņā sasniedzamie rezultāti (indikatori), kas tiešā veidā liecinātu par Valmieras novada panākumiem klimatneitralitātes virzienā. Pašvaldība meklēs iespējas šādus indikatorus iekļaut, pilnveidojot uzraudzības sistēmu un veidojot pašvaldības novērtējuma sistēmu operacionālā līmenī. |
| *5.2.* | *Izstrādājot jaunu IAS, ir veikts spēkā esošās IAS izvērtējums un īstenošanas prakse* | *TAPL 3.pants* | *Jā* | *IAS ievadā (3. lpp.) un 2. nodaļā “Stratēģijas tiesiskais un plānošanas ietvars” ir norādīts, ka IAS ir integrēti līdz 2021. gada 1. jūlijam spēkā esošo novadu IAS stratēģiskie uzstādījumi. Valmieras novada pašvaldība VPR ir sniegusi informāciju, ka ir izveidots stratēģiju ziņojums (uz 16 lpp.), kurā ietverts vīziju, stratēģisko mērķu, vērtību, ekonomiskās specializācijas, telpiskās attīstības perspektīvu un stratēģisko rādītāju apkopojums, tomēr rezultātā nav iegūti īpaši secinājumi.* ***Lūdzam papildināt arī IAS ar šo informāciju.*** | VPR atzīme ir “jā”.Rekomendācija IAS redakcijā 2.1 nav ņemta vērā. Informācijas iekļaušana Stratēģijas dokumentā nav lietderīga. |
| *6.* | ***IAS izstrāde un sabiedrības līdzdalība IAS izstrādē*** *(Teritorijas attīstības plānošanas likuma 4.pants, Ministru kabineta 2009.gada 25.augusta noteikumi Nr.970 „Sabiedrības līdzdalības kārtība attīstības plānošanas procesā” 10.,13. un 14.punkts, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 66., 67.,68. un 69.punkts, Ministru kabineta noteikumi Nr.392 „Teritorijas attīstības plānošanas informācijas sistēmas noteikumi” 18. punkts)* |  |
| *6.5.* | *Ne vēlāk kā 30 dienas pēc publiskās apspriešanas beigām tās kopsavilkumu (t.sk. pārskatu par sabiedrības iebildumiem un priekšlikumiem) un dalībnieku sarakstu ievieto pašvaldības mājaslapā sadaļā „Sabiedrības līdzdalība”* | *MKN 970 10.5. punkts* | *Jā* | *Valmieras novada pašvaldības mājaslapā ir ievietots Ziņojums par publiskās apspriešanas laikā saņemtajiem priekšlikumiem, tomēr tajā nav iekļauti VPR atzinumā Nr. 2.3/722 sniegtie priekšlikumi. VPR 22.08.2022 ir saņēmis Ziņojumu par Vidzemes plānošanas reģiona atzinumos norādīto iebildumu un priekšlikumu ņemšanu vai neņemšanu vērā Valmieras novada ilgtspējīgas attīstības stratēģijas 2022.- 2038. gadam redakcijā 2.0 un Valmieras novada attīstības programmas 2022.- 2028. gadam redakcijā 2.0.* ***Lūdzam šo ziņojumu publiskot arī pašvaldības mājaslapā.*** | VPR atzīme ir “jā”.Rekomendācija ir ņemta vērā. 2. redakcijas publiskajā apspriešanā saņemtie priekšlikumi – ziņojums ir publicēts Valmieras novada pašvaldības mājas lapā; https://www.valmierasnovads.lv/attistiba/valmieras-novada-planosanas-dokumentu-izstrade/ |

# Attīstības programma

| Vidzemes plānošanas reģiona kritēriju izpildes vērtējums | Valmieras novada pašvaldības skaidrojums par ņemšanu vērā attīstības programmas redakcijā 2.1 |
| --- | --- |
| Nr. atzinumā | Plānošanas dokuments | Normatīvais akts | Atzīme par izpildi(jā / nē) | Vidzemes plānošanas reģionakomentārs |
| 1. | **Pašvaldības attīstības programma (turpmāk – AP) ir izstrādāta / aktualizēta, atbilstoši noteiktajai attīstības plānošanas sistēmai** (Attīstības plānošanas sistēmas likuma 8. un 9.pants, Teritorijas attīstības plānošanas likuma 5.pants un 22.panta 1.daļa, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 4. un 21.punkts) |  |
| *1.3.* | *AP ir izstrādāta / aktualizēta saskaņā ar Vidzemes plānošanas reģiona teritorijas attīstības plānošanas dokumentiem*  | *APSL 9.panta 3.daļa;**TAPL 22.panta 1.daļa;**MKN 628 21.punkts* | *Jā* | *Nodaļā “Attīstības programmas atbilstība Vidzemes plānošanas reģiona attīstības programmai 2021-2027” norādītas Valmieras novada vidēja termiņa prioritāšu atbilstība reģionāla līmeņa vidēja termiņa stratēģiskajiem uzstādījumiem.* ***Virsrakstā ieviesusies redakcionāla kļūda - lūdzam izlabot VPR AP darbības termiņu uz 2022-2027.*** | Attīstības programmas Pielikumā labots: “Attīstības programmas atbilstība Vidzemes plānošanas reģiona attīstības programmai 2022-2027”. |
| *1.5.* | *AP ir izstrādāta / aktualizēta saskaņā ar blakus esošo pašvaldību teritorijas attīstības plānošanas dokumentiem* | *TAPL 22.panta 1.daļa;**MKN 628 21.punkts* | *Jā* | *AP pielikumā “Saskaņotība ar kaimiņu pašvaldību ilgtspējīgas attīstības stratēģijās definētajām kopīgo interešu teritorijām” norādītas blakus esošo novadu ilgtermiņa vīzijas un kopējās interešu un funkcionālās sadarbības sfēras.****Lūdzam papildināt tabulu, un kolonnā “Kopējo interešu un funkcionālās sadarbības jautājumi ar Valmieras novadu” norādīt, ka Valmieras novadu un Cēsu novadu arī saista funkcionālā telpa Vidzemes trijstūris.***  | VPR atzīme ir “jā”, rekomendācija redakcijā 2.1 ir ņemta vērā.Attīstības programmas Pielikumā “Saskaņotība ar kaimiņu pašvaldību ilgtspējīgas attīstības stratēģijās definētajām kopīgo interešu teritorijām” (52.lpp.) Cēsu un Smiltenes novadiem kā kopējo interešu un funkcionālas sadarbības jautājumi cita starpā ir norādīts: “*Vidzemes trīsstūris, kas ietver spēcīgas funkcionālās saites starp Valmieru, Smilteni un Cēsīm, kas vienlaikus ir ekonomiskās attīstības centri*.” |
| *2.* | ***AP ietver šādas sadaļas*** *(Teritorijas attīstības plānošanas likuma 22. panta 2.daļa, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 3.2. nodaļa)* |  |
| *2.4.* | *Pašreizējās situācijas analīze* | *TAPL 22. panta 2.daļa MKN 628 4. punkts* | *Jā* | *Esošās situācijas raksturojums apkopots atsevišķā sējumā.* *-Izmantotie dati pārsvarā tiek analizēti 6 gadu griezumā vai gada griezumā (jaunākā pieejamā informācija), populārākie datu avoti ir CSP un Valmieras novads. Raksturojumam ir pievienota arī datos balstītas demogrāfiskās prognozes līdz 2030. gadam.* *-Saskaņā ar VARAM rekomendācijām datu analīzi vēlams veikt arī pilsētu un pagastu līmenī. Pašreizējās situācijas raksturojumā visbiežāk statistikas dati ir analizēti un grafiski attēloti dalījumā pa apvienībām vai arī pirms ATR spēkā esošajiem novadiem.* ***Lai detalizētāk saskatītu novada iespējas un izaicinājumus un līdz ar to noteiktu precīzus stratēģiskos uzstādījumus, nākotnē iesakām izskatīt iespēju apkopot un papildināt raksturojumu ar datiem, kas sadalīti Valmieras n****ovada pilsētu un pagastu griezumā.**-* *Pozitīvi vērtējam detalizētu apvienību analīzi, izceļot katras apvienības spēcīgās un vājās puses.* ***-Divas nodaļas (Demogrāfiskās prognozes un Derīgie izrakteņi) ir noslēgtas ar secinājumiem, tomēr pārējās sadaļās nav iekļauti ne secinājumi, ne SVID analīze, aicinām izvērtēt iespēju papildināt visas galvenās raksturojuma sadaļas ar secinājumiem vai SVID analīzi, tādējādi veidojot pārskatāmu dokumentu un izkristalizējot potenciālos attīstības virzienus.*** ***-Lūdzam aktualizēt sadaļu “Bioloģiskā daudzveidība, īpaši aizsargājamās dabas teritorijas un Mikroliegumi” un ņemt vērā, ka 2022. gada 23. augustā uzsākta Gaujas Nacionālā parka dabas aizsardzības plāna 2023.-2035. gadam projekta sabiedriskā apspriešana, līdz ar ko projekta versija ir publiski pieejama.*** *-****Atzinīgi vērtējam raksturojumā iekļauto iedzīvotāju aptauju rezultātu analīzi, tekstā ir noprotams, ka ir veiktas vairākas aptaujas dažādos laika periodos par dažādām tēmām (2017. gadā par kultūras piedāvājumu (74. lpp.), 2018. gadā par sportu Valmierā (80. lpp.), 2021. gadā jauniešu aptauja (90.lpp.)), tomēr tālāk pie tādām tēmām kā medicīna, sabiedriskas transports, sociālie pakalpojumi utt. nav atsauce uz datu avotu un līdz ar to nav saprotams, kurā gadā aptauja ir veikta. Lūdzam visus grafikus, kuros ir attēloti dati no iedzīvotāju aptaujām, papildināt ar atsaucēm uz konkrēto aptauju.***  | VPR atzīme ir “jā”, rekomendācija redakcijā 2.1 ir ņemta vērā, kā arī veikti sekojoši precizējumi:* demogrāfiskās prognozes ir apkopotas secinājumu veidā, uzsverot pašvaldības nepieciešamās darbības iedzīvotāju piesaistei, tostarp atsaucoties uz Vidzemes plānošanas reģiona ilgtspējīgas attīstības stratēģiju 2030;
* Rekomendācija nākotnē izskatīt iespēju apkopot un papildināt apvienību raksturojumu ar datiem, kas sadalīti Valmieras novada pilsētu un pagastu griezumā, ir ņemta vērā, plānojot novada ieviešanas uzraudzības sistēmu. Redakcijā 2.1. pēc iespējas kartēs un tekstā ir dzēstas apvienību robežas, nosaukumi, skatot Valmieras novadu vienoti. Informācijas sistēma par 53 ciemiem un 26 pagastiem ir jāveido pārdomāti, pēc iespējas izmantojot valsts funkcijās iekļauto reģistru izmantošanu un vietējās pašvaldības resursus novadam svarīgu datu apkopošanā un analīzē.
* Visas nodaļas ir noslēgtas ar secinājumiem.
* Aktualizēta nodaļa “Bioloģiskā daudzveidība, īpaši aizsargājamās dabas teritorijas un mikroliegumi” attiecībā uz GNP dabas aizsardzības plāna izstrādi.
* Katrā nodaļā ir izmantoti 2021. gadā veiktās iedzīvotāju aptaujas dati, un tas norādīts katras nodaļas noslēguma rindkopā par aptaujas rezultātiem un attiecīgā attēla atsaucē.
 |
| *2.5.* | *Informācija par attīstības programmas izstrādi* | *TAPL 22.panta 2.daļa* | ***Nē*** | *Īsa informācija sniegta ievadā****, Valmieras pašvaldība,*** ***atbildot uz AP 1. red. atzinumā Nr. 2.2/722 sniegtajiem komentāriem, Vidzemes plānošanas reģionam norādījusi, ka Pārskats par IAS un AP izstrādi tiks publicēts TAPIS kopā ar gala redakciju, līdz ar to šobrīd Reģionam nav iespējams pilnvērtīgi iepazīties un izvērtēt informāciju par AP izstrādi.***  | Pārskats ir pieejams Valmieras novada pašvaldības Attīstības pārvaldē;Ziņojumi par abu redakciju apspriešanas laikā sabiedrības iesniegtajiem priekšlikumiem un ziņojumi par plānošanas reģiona atzinumu ņemšanu vērā ir publicēti https://www.valmierasnovads.lv/attistiba/valmieras-novada-planosanas-dokumentu-izstrade/. |
| *3.* | ***Rīcības plāns*** *(Attīstības plānošanas sistēmas likums 8. pants, Teritorijas attīstības plānošanas likuma 22. panta 2.daļa, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 3.2. nodaļa, 22.2. un un 23. punkts)* |  |
| *3.2.* | *Rīcības plānā ir noteiktas plānotās darbības un to īstenošanas termiņi*  | *MKN 628 23.1.punkts* | *Jā* | *Rīcības plānā ir noteiktas plānotās darbības un to īstenošanas termiņi.****AP Rīcības plānā iekļauti pasākumi uzdevuma U6 “Novada garša” – veicināt Vidzemes augstvērtīgas un veselīgas pārtikas klasteru veidošanos” izpildes veicināšanai. Lūdzu ņemt vērā, ka Vidzemes plānošanas reģions ir koordinējis Vidzemes augstvērtīgas un veselīgas pārtikas klasteri (32 dalībnieku - pārtikas nozares uzņēmumu un zinātnisko institūciju sadarbības tīkls uz sadarbības līguma pamata) kopš tā iniciēšanas 2010.g. līdz 2014.g. 2015.g. uz šī sadarbības tīkla pamata tika nodibināta klastera organizācija (juridiskais statuss-  biedrība), kas šobrīd 15 biedru sastāvā turpina darbu kā "Latvijas pārtikas bioekonomikas klasteris". Lūdzam sniegt pamatojumu vairāku jaunu pārtikas un tūrisma uzņēmumu klasteru izveidei Vidzemes plānošanas reģionā. Lūdzam skaidrot, vai ir plānota sinerģija starp jaunizveidotajiem klasteriem un esošajām pārtikas un tūrisma nozaru klasteru organizācijām vai projektiem (t.sk. Latvijas pārtikas bioekonomikas klasteris, GNP tūrisma klasteris, LPUF pārtikas produktu kvalitātes klasteris).*** | VPR atzīme ir “jā”, rekomendācija redakcijā 2.1 ir ņemta vērā.Rīcību plāna VP3 RV1 U6 pasākumā “Novadā izaudzētās pārtikas programma” ir labots ieraksts ailē “Sagaidāmie rezultāti” uz “Sadarbība ar Latvijas pārtikas bioekonomikas klasteri”VP3 RV1 U2 “Stiprināt Valmieru kā viedās specializācijas uzņēmējdarbības un inovāciju centru ar mūsdienīgu uzņēmējdarbības teritoriju infrastruktūru un kvalificētiem speciālistiem” pasākuma “Aprites ekonomikas biznesa atbalsta centra izveide Valmierā” ir labots ieraksts ailē “Atbildīgais” no “Pārtikas bioekonomikas klasteris” uz “Latvijas pārtikas bioekonomikas klasteris”. |
| *3.4.* | *Rīcības plānā ir iekļauti plānoto darbību rezultāti*  | *TAPL 22.panta (2)daļa;**MKN 628 23.4.punkts* | *Jā*  | *Definēti Rīcības plāna tabulas ailē “Sagaidāmie rezultāti”,* ***tomēr vēršam uzmanību uz to, ka daži definētie rādītāji, mūsuprāt, nav viegli izmērāmi, kas nākotnē var apgrūtināt darbību ieviešanas progresa izvērtēšanu. Aicinām pārskatīt izvirzītos rādītājus un nepieciešamības gadījuma, definēt tos konkrētāk.***  | Rekomendācija redakcijā 2.1 ir ņemta vērā. Iespēju robežās, izstrādājot jaunās pašvaldības (kuras sastāvā ir iepriekšējās septiņas novadu un Valmieras pilsētas pašvaldības) Rīcības plānu, ir definēti izmērāmi sagaidāmie rezultāti. Rīcības plāna ieviešanas laikā, t.i. izstrādājot investīciju projektus, būs nepieciešams paredzēt konkrētus rezultātus tiem pasākumiem, kuriem šobrīd ir tikai iezīmēts darbības virziens. |
| *4.* | ***Investīciju plāns*** *(Attīstības plānošanas sistēmas likums 8.pants, Teritorijas attīstības plānošanas likuma 22.panta 2.daļa, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 2.2.nodaļa 22.2. un 24.punkts)* |  |
| *4.1.* | *Investīciju plāns ir izstrādāts ne**mazāk kā triju gadu periodam* | *APSL**8.pants;**MKN 628**22.2.punkts* | *Jā* | *Investīciju plāns izstrādāts 3 gadu periodam. Atsevišķi projekti definēti līdz 2028. gadam.****Aicinām, reģionālas nozīmes projekta ideju “Vidzemes nodarbinātības inovāciju programma” integrēt ne tikai rīcību plānā, bet iekļaut arī investīciju plānā.*** | Rekomendācija redakcijā 2.1 ir ņemta vērā.Investīciju plānā ir iekļauts investīciju projekts Nr.243 “Vidzemes nodarbinātības inovāciju programma”. |
| *4.4.* | *Investīciju plānā ir iekļauts indikatīvo plānoto investīciju projektu īstenošanai nepieciešamā finansējuma apjoms un avoti* | *MKN 628* *24.3. punkts* | *Jā* | *Investīciju plānā ir iekļauts indikatīvo plānoto investīciju projektu īstenošanai nepieciešamā finansējuma apjoms un avot.* ***Lūdzam papildināt tabulu, jo vairākās ailēs iztrūkst informācija!*** | Rekomendācija redakcijā 2.1 ir ņemta vērā.Investīciju plānā ir noteikti indikatīvā projekta summa, kā arī pašvaldības līdzfinansējums. Izstrādājot investīciju projektus, tiks noteikts valsts un/vai ES fondu, un/vai citu finansējuma avotu līdzfinansējums.  |
| *5.* | ***AP īstenošanas uzraudzība*** *(Teritorijas attīstības plānošanas likuma 12.panta 3.daļa un 22.panta 2.daļa un MK noteikumu Nr.628 „Noteikumi par pašvaldību teritorijas attīstības plānošanas dokumentiem” 22.3. un 25.punkts)* |  |
| *5.1.* | *AP īstenošanas un uzraudzības kārtībā ir noteikti rezultatīvie rādītāji*  | *MKN 628 22.3.punkts* | *Jā* | *Definēts nodaļā “Uzraudzības rādītāji” sadalot rādītājus tematiski pa jomām, tādējādi nodrošinot ērtu pārskatāmību.****-Vēršam uzmanību uz to, ka turpmāk vairs netiek plānots noteikt novada teritorijas attīstības indeksu, tā vietā ir plānots noteikt novada IKP. Pamatojoties uz iepriekšminēto, aicinām izvērtēt nepieciešamību iekļaut teritorijas attīstības indeksu kā rezultatīvo rādītāju sadaļā “Uzņēmējdarbība, ekonomika, tūrisms”, jo turpmāk šādu radītāju nebūs iespējams iegūt un tā vietā paredzēt izmantot novada IKP.*** ***-56. lpp. sadaļā “Izglītība” norādīts, ka 2025. un 2028. gadā mērķa vērtības rādītājiem “Iestādēm, kas realizē pirmskolas izglītības programmas” un “Bērnu skaits, kas apgūst pirmskolas izglītības programmu” saglabājas nemainīgas vai palielinās, tomēr demogrāfiskās prognozes, kas atspoguļotas Pašreizējās situācijas analīzē (18. lpp.) rāda, ka bērnu skaits pirmskolas vecumā līdz 2030. gadam samazināsies, veidojot pretrunu, lūdzam izvērtēt noteiktās mērķa vērtības.*** ***-Lūdzam nodrošināt, ka visiem uzraudzības radītajām ir bāzes un mērķa vērtības, vai, ja tas nav iespējams, ar zemsvītras piezīmes palīdzību norādīt iemeslu.*** | Rekomendācijas ir ņemtas vērā redakcijā 2.1.Attīstības programmas stratēģiskās daļas Pielikuma nodaļas “Uzraudzības rādītāji” apakšnodaļā sadaļā “Uzņēmējdarbība, ekonomika, tūrisms” teritorijas attīstības indeksa vietā ir norādīts novada IKP.Rādītājs “Bērnu skaits, kas apgūst pirmsskolas izglītības programmu” redakcijā 2.1. ir svītrots. Tā vietā ir noteikts rādītājs, ņemot vērā Finanšu ministrijas prognozi, kas tiek pielietota, aprēķinot pašvaldību iemaksas un to sadalījumu Pašvaldību finanšu izlīdzināšanas fondā. Kā bāzes vērtība ir noteikta “bērnu skaits 0-6 vecuma grupā” saskaņā ar Ministru kabineta 2021. gada 7. decembra noteikumu Nr. 799 “Noteikumi par pašvaldību finanšu izlīdzināšanas fonda ieņēmumiem un to sadales kārtību 2022. gadā” 5.pielikumu. Lai nelabvēlīgās demogrāfiskās tendences neīstenotos, pašvaldība plāno īstenot mērķtiecīgu ģimeņu atbalsta politiku un pasākumus uzņēmējdarbības un nodarbinātības veicināšanai (industriālo politiku).Demogrāfiskās prognozes redakcijā 2.1. ir izmantotas tikai, lai iezīmētu negatīvo scenāriju, un demogrāfiskā analīze, kas ir izstrādāta uz attīstības programmas izstrādātāja SIA “Grupa93” demogrāfiskā modeļa pamata, tiks izmantota ieviešanas novērtēšanai, bet nav iekļauta attīstības programmas pamata dokumentā.Visiem uzraudzības radītajām ir bāzes un mērķa vērtības vai paskaidrojums, kādā vērtība tiks iegūta attīstības programmas ieviešanas laikā (*piem., izstrādājot nozaru plānus, piemērojot Ministru kabineta 02.12.2014. noteikumus Nr.737 „Attīstības plānošanas dokumentu izstrādes un ietekmes izvērtēšanas noteikumi” un ievērojot Pārresoru koordinācijas centra „Politikas veidošanas rokasgrāmatu*), vai noteikta vēlamā mērķa tendence. |
| *5.3.* | *Uzraudzības pārskatā par AP īstenošanas rezultātiem ir paredzēts ietvert informāciju par veiktajām aktivitātēm, rezultatīvo rādītāju izmaiņām, secinājumiem un ieteikumiem turpmākajai rīcībai* | *MKN 628* *25. punkts* | *Jā* | *AP uzraudzības pārskatā paredzēts ietvert informāciju par attīstības indikatoru izmaiņām (****lūdzam AP izmantot terminu – rezultatīvie rādītāji****) un vērtējumu par vidēja termiņa prioritāšu sasniegšanas progresu un priekšlikumus izmaiņām, ja nepieciešams.****Nav skaidri norādīts, vai uzraudzības pārskatā ir plānots ietvert arī informāciju par veiktajām aktivitātēm kā to nosaka MK 628 25. punkts, lūdzam papildināt.*** | Attīstības programmas stratēģiskās daļas nodaļā “Ieviešana un uzraudzība” ir rakstīts: “Izvērtējot attīstības programmas ieviešanu, tiks novērtēts, kā tiek realizēti plānotie pasākumi, sasniegti rezultāti un vai notiek virzība uz vidējā termiņā noteiktajām prioritātēm, nepieciešamības gadījumā izstrādājot rekomendācijas grozījumiem.”Tā kā Stratēģijas un Attīstības programmas ieviešanas uzraudzības ziņojumu jāsagatavo vienā laikā, tad sasniegtie rezultāti, tostarp rezultatīvie rādītāji, tiks izmantoti arī lai novērtētu virzību uz Stratēģijā noteiktajiem attīstības indikatoriem.Attīstības programmā ar MKN 628 25. punktā minētajām “veiktajām aktivitātēm” tiek saprasti Rīcības plāna pasākumi. |
| *6.* | ***AP izstrāde un sabiedrības līdzdalība AP izstrādē*** *(Teritorijas attīstības plānošanas likuma 4.pants, Ministru kabineta 2009.gada 25.augusta noteikumi Nr.970 „Sabiedrības līdzdalības kārtība attīstības plānošanas procesā” 13. un 14.punkts, MK noteikumu Nr.628 „Noteikumi par pašvaldību teritorijas attīstības plānošanas dokumentiem” 67.,68. un 69.punkts)* |  |
| *6.5.* | *Ne vēlāk kā 30 dienas pēc publiskās apspriešanas beigām tās kopsavilkumu (t.sk. pārskatu par sabiedrības iebildumiem un priekšlikumiem) un dalībnieku sarakstu ievieto pašvaldības mājaslapā sadaļā „Sabiedrības līdzdalība”* | *MKN 970**10.5.punkts* | *Jā* | *Valmieras novada pašvaldības mājaslapā ir ievietots Ziņojums par publiskās apspriešanas laikā saņemtajiem priekšlikumiem, tomēr tajā nav iekļauti Reģiona atzinumā Nr. 2.3/722 sniegtie priekšlikumi. Reģions 22.08.2022 ir saņēmis Ziņojumu par Vidzemes plānošanas reģiona atzinumos norādīto iebildumu un priekšlikumu ņemšanu vai neņemšanu vērā Valmieras novada ilgtspējīgas attīstības stratēģijas 2022.- 2038. gadam redakcijā 2.0 un Valmieras novada attīstības programmas 2022.- 2028. gadam redakcijā 2.0.* ***Lūdzam šo ziņojumu publiskot arī pašvaldības mājaslapā.*** | Ziņojumi par abu redakciju apspriešanas laikā sabiedrības iesniegtajiem priekšlikumiem un ziņojumi par plānošanas reģiona atzinumu ņemšanu vērā ir publicēti https://www.valmierasnovads.lv/attistiba/valmieras-novada-planosanas-dokumentu-izstrade/. |